*Projekts*

**Grozījumi Ministru kabineta 1998. gada 6. oktobra noteikumos Nr. 392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi"**

Izdoti saskaņā ar Dzelzceļa likuma

20. panta septīto daļu

Izdarīt Ministru kabineta 1998. gada 6. oktobra noteikumos Nr. 392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi" (Latvijas Vēstnesis, 1998, 289./290. nr.; 2001, 135. nr.; 2003, 97. nr.; 2008., 10. nr.; 2012, 126. nr.) šādus grozījumus:

1. Izteikt 1.3. apakšpunkta pirmo teikumu šādā redakcijā:

"dzelzceļa klātne — dzelzceļa virsbūves konstrukcija, kas sastāv no sliedēm, pretsliedēm vai elementiem, kas veido reni riteņu kustībai, zemsliežu pamatnes (gulšņi, brusas vai plātnes) un to savstarpējiem stiprinājumiem.".

1. Papildināt ar 3.1 punktu šādā redakcijā:

"3.1 Par pārbrauktuves daļu uzskata pāreju, kas ir organizēta un attiecīgi aprīkota sliežu ceļa šķērsošanas vieta gājējiem uz vienas klātnes ar pārbrauktuvi vai atrodas ne tālāk par vienu metru no pārbrauktuves.".

1. Izteikt 4.5. apakšpunkta iekavās esošos vārdus un skaitļus šādā redakcijā:

"(šo noteikumu 21., 31., 37., 39., 49., 52.1, 55. un 55.1 punktā un 27.3. apakšpunktā minētajos gadījumos)".

1. Izteikt 6. punktu šādā redakcijā:

"6. Ņemot vērā pārbrauktuvju regulējamību, tās iedala šādās grupās:

6.1. regulējamās pārbrauktuves:

6.1.1. pārbrauktuves, kuru pārbrauktuves lietotāju aizsardzību vai brīdinājumus ieslēdz manuāli;

6.1.2. pārbrauktuves, kur pārbrauktuvju lietotājus brīdina ar ierīcēm, kuras aktivizē riteklis, kad tas tuvojas pārbrauktuvei (automātiska pārbrauktuves lietotāja brīdināšana);

6.1.3. pārbrauktuves, kur pārbrauktuves lietotājus brīdina un aizsargā ar ierīcēm, kuras aktivizē riteklis, kad tas tuvojas pārbrauktuvei (automātiska pārbrauktuves lietotāja aizsardzība un brīdināšana);

6.1.4. pārbrauktuves ar dzelzceļa sistēmas aizsardzību, kur pārbrauktuves lietotājus aizsargā ar ierīcēm (signāliem vai aizsardzības sistēmu), kas riteklim ļauj turpināt kustību tikai tad, ja dzelzceļa pārbrauktuvei ir pilnīga lietotāja puses aizsardzība un pārbrauktuve nav aizņemta (automātiska dzelzceļa sistēmas aizsardzības);

6.2. neregulējamās pārbrauktuves – pārbrauktuves, kas aprīkotas tikai ar ceļa zīmēm un kurām nav ieslēgtas nekādas brīdinājuma vai aizsardzības ierīces.".

1. Izteikt 8. punktu šādā redakcijā:

"8. Pārbrauktuves ierīko uz taisniem sliežu ceļu vai līknēs, kuru rādiuss ir lielāks par 2000 metriem, un autoceļu posmiem vietās, kur ir laba redzamība, nodrošinot minimālo redzamības attālumu (2. un 3. pielikums). Ceļu krustojuma leņķim jābūt 90 grādu. Ja tas nav iespējams, autoceļu krustojuma leņķis ar publiskās lietošanas dzelzceļa infrastruktūras ceļiem nedrīkst būt mazāks par 60 grādiem, bet ar privātās lietošanas dzelzceļa infrastruktūras ceļiem nedrīkst būt mazāks par 45 grādiem. Pārbrauktuves, kurās ceļu krustojuma leņķis ir mazāks par šajā punktā minēto, pārbūvē attiecīgā autoceļa posma pārbūves laikā.".

1. Papildināt ar jaunu 8.1 un 8.2 punktu šādā redakcijā:

"8.1 Autoceļa braucamās daļas platumam pārbrauktuvēs zonā jābūt vienādam ar autoceļa braucamās daļas platumam, bet ne mazākam par 6 metriem, jaunizbūvējamām pārbrauktuvēm – ne mazākam par 6 metriem, papildus tam paredzot 0,5 metri platu malas joslu katrā pārbrauktuves pusē.

8.2 Dzelzceļa pārbrauktuves luksoforu, 134. vai 135. ceļa zīmi uzstāda attālumā no malējās sliedes, kurš nav mazāks par 6 metriem un lielāks par 10 metriem.".

1. Izteikt 9.23. apakšpunktu šādā redakcijā:

"9.2 3. stratēģiskās (valsts) un reģionālās nozīmes dzelzceļa iecirkņu posmu vietās, kur nav nodrošināts:

9.2 3.1. minimālais vilciena atrašanās attālums no pārbrauktuves centra, kad tas kļūst redzams transportlīdzekļa vadītājam, ir 400 metri;

9.2 3.2. minimālais vilciena atrašanās attālums no pārbrauktuves, kad vilciena vadītājam (mašīnistam) kļūst pārredzams pārbrauktuves centrs, ir 1000 metri;

9.2 3.3. minimālā dzelzceļa pārbrauktuves luksofora, 134. vai 135. ceļa zīmes redzamība saskaņā ar šo noteikumu 2. pielikumu;".

1. Izteikt 10. punktu šādā redakcijā:

"10. Ja vilcienu kustības ātrums ir lielāks par 140 km/h, autoceļu un gājēju ceļu krustošanās vienā līmenī ar sliežu ceļu nav pieļaujama.".

1. Izteikt 14. punkta otro teikumu šādā redakcijā:

"Ceļa krustojuma leņķim jābūt 90 grādi, bet, ja ceļa krustojums ir aprīkots ar automātisko signalizāciju, ceļa krustojuma leņķis nedrīkst būt mazāks par 60 grādiem.".

1. Svītrot 16. punktu.
2. Izteikt 17. punktu šādā redakcijā:

"17. Pārbrauktuvju un pāreju aprīkojumam jāatbilst dzelzceļa tehniskās ekspluatācijas noteikumiem, šiem noteikumiem, citiem normatīvajiem aktiem, projektiem un ceļu satiksmes organizēšanas tehnisko līdzekļu standartiem. Pārbrauktuves un pārejas aprīkojumi nedrīkst būt bīstamā un avārijas stāvoklī. Dzelzceļa infrastruktūras pārvaldītājs nosaka katras pārbrauktuves lietošanas kārtību.".

1. Svītrot 26. punktā vārdus un skaitļus "LVS 77:1996 "Ceļa zīmes" un" un papildināt pēc vārdiem "komisijas aktu" ar vārdiem "nepieciešamības gadījumā";
2. Papildināt ar 28.1 punktu šādā redakcijā:

"28.1 Ja nevar nodrošināt 3. un 4. pielikumā noteikto vilcienu redzamību, I un II kategorijas pārbrauktuvēs nav nepieciešama dežurējoša apkalpe, ja pārbrauktuve ir aprīkota ar tālkontroles ierīcēm un tiek īstenotas metodes, kad pārbrauktuve pilnībā ir norobežota no autotransporta un cilvēku piekļuves pārbrauktuves klātnei, vilcienam šķērsojot pārbrauktuvi.".

1. Izteikt 49. punkta otro teikumu šādā redakcijā:

"Šādā gadījumā komisijas sastāvā ir ieinteresētā persona, dzelzceļa pārejas pieejas īpašnieks, attiecīgās dzelzceļa infrastruktūras pārvaldītājs un Valsts dzelzceļa tehniskā inspekcija.".

1. Papildināt 50.1. apakšpunktu pēc vārda "sasaukšanu" ar vārdiem "un aktu sastādīšanu";
2. Svītrot 54. punktu;
3. Izteikt 2. pielikumu šādā redakcijā:

"2. pielikums

Ministru kabineta

1998. gada 10. oktobra noteikumiem Nr. 392

**Minimālais redzamības attālums**

|  |  |
| --- | --- |
| Transportlīdzekļa ātrums (km/h) | Minimālais transportlīdzekļa atrašanās attālums no pārbrauktuves, kad kļūst redzams pārbrauktuves luksofors, 134.  vai 135. ceļa zīme |
| 150 | 300 |
| 120 | 250 |
| 100 | 200 |
| 90 | 175 |
| 70 | 115 |
| 50 | 75 |
| 40 | 55 |
| 30 | 45 | ” |

1. Svītrot 5. pielikuma 1. punkta otro teikumu un 2. punktā vārdus un skaitļus "atbilstoši LVS 77 prasībām".

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova